29.03.2013

Saopćenje Instituta za istraživanje genocida, Kanada

Maksimalna kazna za krivično djelo zločin protiv čovječnosti, ratnom zločincu Veselinu Vlahoviću je samo djelimična pravda za žrtve

Sudsko vijeće Suda Bosne i Hercegovine kojim je predsjedavao državni sudija Zoran Božić osudilo je ratnog zapovjednika jedinice srpskih snaga ''Bijeli anđeli'' Veselina Vlahovića Batka, poznatijeg kao ''Monstrum s Grbavice'', na 45 godina zatvora za ratne zločine i zločine protiv čpvjećnosti nad Bošnjacima i Hrvatima počinjene u sarajevskim naseljima Grbavica, Vraca i Kovačići 1992. godine. Monstrum s Grbavice lično je ubio 31 osobu, 14 je odveo u nepoznatom pravcu, 13 žena i djevojaka je silovao, a više od 50 osoba kontinuirano premlaćivao, mučio i ponižavao. Zbog navodnog nedostatka dokaza, oslobođen je po 6 tačaka optužnice.

Institut za istraživanje genocida, Kanada kao glas preživjelih žrtava i svijedoka agresije na Republiku Bosnu i Hercegovinu i genocida nad njenim građanima smatra da je pravda samo donekle postignuta jer se radi o največoj mogućoj kazni koju je do sada izrekao Sud Bosne i Hercegovine. Ali pravda nije potpuna jer je zločinac oslobođen po 6 tačaka optužnice za koje postoje nedvosmisleni dokazi i svijedoci i jer se mnogi saučesnici, naredbodavci i idejni tvorci ovog strašnog zločina još slobodno šetaju.

Institut za istraživanje genocida, Kanada traži od Suda Bosne i Hercegovine i svih organa države Bosne i Hercegovine da ne dozvole da ratni zločinac Vlahović kaznu služi u zatvorima Republike Srpske. Tamo se zločinci dočekuju kao narodni heroji, tamo zločinci biježe iz zatvora, slučaj Radovana Stankovića. I sam zločinac Vlahović je već jednom bježao iz zatvora u Crnoj Gori.

Institut za istraživanje genocida, Kanada traži od Suda Bosne i Hercegovine da usvoji apel žrtava i svjedoka agresije na Republiku Bosnu i Hercegovinu i genocida nad njenim građanima te odluči da ovaj ratni zločinac ostane da izdržava kaznu na području Federacije Bosne i Hercegovine.

U ime preživjelih žrtava i svijedoka agresije na Republiku Bosnu i Hercegovinu i genocida nad njenim građanima tražimo od Tužilaštva Bosne i Hercegovine da istraži i otkrije ostale saučesnike u Batkovim zločinima. I ako je presuda do sada največa izrečena od Suda Bosne i Hercegovine, ona nije potpuna satisfakcija žrtvama koji su preživjele največe zločine u Europi poslije Drugog svijetskog rata. Nije zločinac sam mogao počiniti ovoliko zločina bez naredbodavaca i podrške. Istinska pravda će biti sa procesuiranjem svih naredbodavaca i idejnh tvoraca ovih strašnih zločina.

Profesor Emir Ramić

Direktor Instituta za istraživanje genocida, Kanada